**ZAPISNIK 3. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2017/18**

Kraj in datum: ŠGV, avditorij, 15. 11. 2017, 6. šolska ura

Trajanje: 46 min

Predsedujoči: Sergej Praček, predsednik DS

**PRISOTNOST**

Predstavniki: 1. a: Meta Mrevlje, Domen Medvešček

1. b: Ana Medvešček, Filip Petrovič

1. c: Lucija Štremfelj, Andreja Tomažič

2. a: Marija De Luisa, Matej Kompara

2. b: Lucija Daolio, Nina Luznik

2. c: Matej Turk, Tamara Humar

3. a: Maja Kobal, Lucija Pišot

3. b: Aljaž Bolko, Nika Krašna

3. c: Eva Brumat, Klara Govekar

4. a: Jure Ferletič, Tadej Uršič

4. b: Aleks Birsa Jogan, Ian Aleksander Gratton

4. c: Erik Mrevlje, Sergej Praček

Mentorica DS: Petra Rep

Ostali prisotni: Jana Grohar prof.

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 2. redne seje,
2. Refleksija šolskega plesa,
3. Medrazredni nogometni turnir in določitev drugega športa za turnir,
4. Miklavževanje,
5. Projekt DS: Škofijske majice,
6. Advent na ŠGV,
7. Razno.

**OPIS**

**K točki 1: Potrditev dnevnega reda in pregled zapisnika 1. redne seje**

Parlament je soglasno potrdil predlagani dnevni red. Sergej Praček je obnovil zapisnik 2. redne seje, na katerega ni bilo pripomb.   
Sklep: Predstavniki poročajte o tej točki v razredu.

**K točki 2: Refleksija šolskega plesa**

Predsednik DS je predstavil nekaj osnovnih podatkov, ki jih je navedla organizatorka Tea Kocman v poročilu šolskega plesa. Plesa se je udeležilo približno 80 dijakov. Z vstopninami sta bila zbrana 102€, za pripravo plesa pa je bilo porabljenih 70€. Preostala vsota bo nakazana na račun DS.

Prof. Jana Grohar je, kot predstavnica nadzornih profesorjev, opozorila na mnoge neljube dogodke, ki so se zgodili tekom plesa. Med drugim je izpostavila odkritje alkohola, nehigienske razmere tako v fantovskih kakor dekliških straniščih, poškodovanje avtomata v veliki jedilnici …

Povedala je tudi, da vodstvo šole upa, da se bodo šolski plesi v prihodnje dvignili na višjo raven kulturnega obnašanja. Dijaki so spodbujeni k večji odgovornosti do sebe in ostalih prisotnih na plesu.

Sklep: Predstavniki poročajte o tej točki v razredu in skupaj s sošolci izvedite diskusijo o možnostih za preprečevanje neljubih dogodkov in izboljšanje kulturnega obnašanja na plesih.

**K točki 3: Medrazredni nogometni turnir in določitev drugega športa za turnir**

Organizator nogometnega turnirja Aljaž Bolko je povedal, da se v tednu po seji začenja drugi krog turnirja, vse podrobnosti o njegovem nadaljnjem poteku pa bodo objavljene na oglasni deski DS. Na dan tekme pa bo predvidoma objavljeno obvestilo tudi po zvočniku.

Za šport drugega turnirja je bila s 7 od 11 glasov izbrana košarka. Vodenje turnirja bo predvidoma prevzel Anej Tomažič (2. a), ki bo do naslednje seje pripravil načrt za izvedbo košarkaškega turnirja.

Sklep: Predstavniki poročajte o tej točki v razredu in se pozanimajte o zainteresiranosti dijakov za sodelovanje pri organizaciji košarkaškega turnirja.

**K točki 4: Miklavževanje**

Aleks Birsa Jogan je v imenu odbora za pripravo Miklavževanja predstavil nekaj pomembnih informacij:

- Miklavževanje bo potekalo v sredo, 6. decembra. Ostali podatki bodo zbrani na plakatih, ki bodo objavljeni na oglasni deski.   
 - Rok za oddajo razrednih videoposnetkov se je iztekel na dan seje. Vse razredne skupnosti, ki niso še oddale svojih izdelkov, so vljudno naprošene, da to storijo v najkrajšem možnem času.

- Letos se bodo dobrodelna sredstva najverjetneje zbirala za slepo gospo iz Ajdovščine. Ko bodo znane vse podrobnosti, bodo predstavniki razredov na internem sestanku dobili nadaljnja navodila.

- Letos bodo na Miklavževanju maturantje v sklopu zbiranja sredstev za maturantski ples organizirali srečelov. Srečke bo mogoče kupiti pred prireditvijo, dobitke pa bo mogoče dvigniti ob koncu.

Sklep: Predstavniki poročajte o tej točki v razredu in spodbudite sošolce k čimprejšnji oddaji prispevkov, v kolikor to še ni bilo storjeno.

**K točki 5: Projekt DS: Škofijske majice**

Podpredsednik Matej Kompara je predstavil rezultate glasovanja za motiv in barvo škofijske majice. Na natečaj je bilo prijavljenih 13 predlogov, ki so bili razstavljeni na oglasni deski DS. Prvi trije predlogi z največ glasovi so sledeči:

- Predlog št. 6 - 80 glasov   
- Predlog št. 2 - 46 glasov   
- Predlog št. 12 - 32 glasov

Z veliko večino glasov je bil torej izbran predlog št. 6. Nekaj predstavnikov razredov je podalo predlog po dopolnitvi motiva z napisom ŠGV. Prošnja bo posredovana avtorju motiva, prenovljena oblika pa predstavljena na oglasni deski DS. Za barvo puloverja je bila z 9 od 12 glasov izbrana črna barva.

Nadaljnje informacije o izvedbi projekta škofijskih majic bodo objavljene v prihodnjem tednu na oglasni deski in tudi v posameznih razredih.

Sklep: Predstavniki poročajte o tej točki v razredu.

**K točki 6: Razno**

**Vegetarijanski jedilnik**

Matej Turk je predstavil pobudo o uvedbi vegetarijanskega jedilnika.   
**Zbori na ŠGV**

Jure Ferletič je povedal, da v mešanem in fantovskem zboru primanjkuje pevcev. V pripravi na Adventnico pa tudi zbira predloge za pripravo instrumentalnih točk in naproša, da se mu javijo kandidati.

**E-študentski servis**

V torek, 21. 11., v času glavnega odmora, bodo na naši šoli predstavniki e-Študentskega servisa, ki bodo predstavili kampanjo #Imam izkušnje, dijakom pa bodo delili tudi brezplačne pisalne bloke in svinčnike.

**Predstavitve študijskih programov**

Ga. Petra Rep je povedala, da se bodo v bližnji prihodnosti začele predstavitve študijskih smeri. Dijaki naj spremljajo objave na oglasni deski in na šolski spletni strani pod zavihkom svetovalna služba, karierna orientacija.

|  |  |  |
| --- | --- | --- |
| Jure Ferletič, tajnik DS | Sergej Praček, predsednik DS | Petra Rep, mentorica DS |

Sklep: Predstavniki poročajte o tej točki v razredu.